
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 874 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόφαση έκδοσης Εντόκων Γραμματίων του Ελληνι¬ 
κού Δημοσίου 13,26 και 52 εβδομάδων στις 7.7.2006 
μέσω Δημοπρασίας και διάθεσης σε φυσικά πρό¬ 
σωπα μετά την ημερομηνία διακανονισμού. 1 

Απόφαση έκδοσης Εντόκων Γραμματίων του Ελ¬ 
ληνικού Δημοσίου 13, 26 και 52 εβδομάδων στις 

7.7.2006 μέσω δημόσιας εγγραφής. 2 

Αντιστοιχίες Πανεπιστημιακών Τμημάτων. 3 

Διορισμός μελών του Διοικητικού Συμβουλίου του 

Ελληνικού Ιδρύματος Πολιτισμού. 4 

Έκδοση απόφασης για σύναψη σύμβασης μίσθωσης έρ¬ 
γου από τη Φιλαρμονική-Χορωδία Δήμου Βόρειας 
Κυνουρίας, με φυσικό πρόσωπο, για το έτος 2006... 5 


ΑΠΟΦΑΣΕΙ Σ 

Αριθμ. 2/36898/0023 (1) 


Απόφαση έκδοσης Εντόκων Γραμματίων του Ελληνι¬ 
κού Δημοσίου 13, 26 και 52 εβδομάδων στις 7.7.2006 
μέσω Δημοπρασίας και διάθεσης σε φυσικά πρόσω¬ 
πα μετά την ημερομηνία διακανονισμού. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν.2187/1994 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν.2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθη¬ 
σης Συναλλαγών επί τίτλων με λογιστική μορφή (άϋλοι 
τίτλοι)» (ΦΕΚ 43/Α722.3.1994). 

4. Τις διατάξεις του άρθρου 11 του ν.2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17/Α718.2.1997), όπως τροποποιήθηκε με το άρθρο 9 


10 Ιουλίου 2006 

του ν.2579/1998), καθώς και τις διατάξεις του άρθρου 37 
του ν. 3130/2003 «Μίσθωση ακινήτων για την στέγαση 
Δημοσίων Υπηρεσιών κ.α.δ.» (ΦΕΚ 76/Α/2003). 

5. Τις διατάξεις του ν.2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997, 974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

6. Τ ις διατάξεις των άρθρων 64,90 και 91 του ν.2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247Α/27.11.1995). 

7. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1999) 

8. Την υπ’ αριθμ. 2021180/2981/0023/31.3.1997 απόφαση 
του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λπ. των δανείων 
του δημοσίου (ΦΕΚ 286/Β/10.4.1997)». 

9. Τις διατάξεις του ν.δ. 3745/1957 «Περί εκδόσεως 
εντόκων γραμματίων», όπως τροποποιήθηκε μεταγε¬ 
νέστερα με το άρθρο 4 του ν. 1266/1982. 

10. Την υπ’ αριθμ. 2/89260/29.12.2000 απόφαση του 
Υπουργού Οικονομίας και Οικονομικών «Όροι και τύπος 
εντόκων γραμματίων για τον ιδιωτικό τομέα σε Ευρώ». 

11. Την υπ’ αριθμ. 2/70563/0023Α/27.12.2005 κοινή από¬ 
φαση του Υπουργού Οικονομίας και Οικονομικών και 
του Διοικητή της Τράπεζας της Ελλάδος «Κανονισμός 
λειτουργίας των Βασικών Διαπραγματευτών Αγοράς». 

12. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών». 

13. Το υπ’ αριθμ. 635/30.6.2006 έγγραφο του Ο.Δ.ΔΗ.Χ., 
αποφασίζουμε: 

Ορίζουμε τους βασικούς όρους έκδοσης, τη διαδικασία 
της δημοπρασίας, στις 4 Ιουλίου 2006, μέσω της οποίας 
θα διατεθούν τίτλοι του Ελληνικού Δημοσίου, με άϋλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι οι οποίοι θα διατεθούν μέσω δημοπρασίας 
είναι έντοκα γραμμάτια διάρκειας 13, 26 και 52 εβδομά¬ 
δων σε Ευρώ, με ημερομηνία έκδοσης την 7η Ιουλίου 
2006 και ημερομηνία λήξης την 6.10.2006 για τα έντοκα 

διάρκειας 13 εβδομάδων, την 5.1.2007 για τα έντοκα 
γραμμάτια διάρκειας 26 εβδομάδων και την 6.7.2007 για 
τα έντοκα γραμμάτια διάρκειας 52 εβδομάδων. 

2. Ο υπολογισμός των τόκων θα γίνει με βάση έτος 360 
ημερών και πραγματικό αριθμό ημερών (ΑΘΤ/360). 

3. Το ποσό της έκδοσης καθορίζεται σε διακόσια εκα¬ 
τομμύρια Ευρώ (€ 200.000.000) για τα έντοκα γραμμάτια 
διάρκειας 13 εβδομάδων, εκατόν είκοσι εκατομμύρια 
Ευρώ (€ 120.000.000) για τα έντοκα γραμμάτια διάρκει¬ 
ας 26 εβδομάδων και εκατόν είκοσι εκατομμύρια Ευρώ 
(€ 120.000.000) για τα έντοκα γραμμάτια διάρκειας 52 
εβδομάδων. 

4. Η εξόφληση των τίτλων θα γίνει στην ονομαστική αξία. 

5. Οι τόκοι των εντόκων γραμματίων υπόκεινται σε φο- 
ρολόγηση βάσει συντελεστού φορολόγησης που ισχύει 
κατά την έκδοση των τίτλων (10%). Η παρακράτηση του 
φόρου θα γίνει κατά την ημερομηνία διακανονισμού 
(δοΙΙΙοπιοπΙ). 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Η δημοπρασία θα είναι τύπου ανταγωνιστικών προ¬ 
σφορών (οοπιροΐίΐίνθ αυοίίοη ή ηηυΙΐίρΙ© ρποο αυοίίοπ) και 
θα γίνει βάσει του Κανονισμού Λειτουργίας Βασικών 
Διαπραγματευτών Αγοράς, την Τρίτη 4 Ιουλίου 2006, 
μέσω της ΗΔΑΤ, από τον Οργανισμό Διαχείρισης Δη¬ 
μοσίου Χρέους (Ο.Δ.ΔΗ.Χ.). 

2) Δικαίωμα υποβολής ανταγωνιστικών προσφορών έχουν 
μόνο οι Βασικοί Διαπραγματευτές Αγοράς, οι οποίοι υπο¬ 
βάλλουν μέχρι 5 ανταγωνιστικές προσφορές έκαστος. Το 
ελάχιστο ποσό κάθε προσφοράς δεν θα υπολείπεται των 
πέντε εκατομμυρίων ΕΥΡΩ (€ 5.000.000) και δεν θα υπερ¬ 
βαίνει σε ονομαστική αξία το δημοπρατούμενο ποσό. 

Οι προσφορές θα αναφέρονται σε ονομαστικές αξίες πολ¬ 
λαπλάσιες του ενός εκατομμυρίου ΕΥΡΩ (€ 1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 20% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στη μέση σταθμική τιμή 
όλων των επιτυχών ανταγωνιστικών προσφορών. 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 4 Ιου¬ 
λίου 2006 και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των απο¬ 
τελεσμάτων της δημοπρασίας θα γίνει την ίδια ημέρα 
της διεξαγωγής της δημοπρασίας στις 4 Ιουλίου 2006 


και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και εντός δύο 
εργάσιμων ημερών (μέχρι τη 12:00 μεσημβρινή ώρα Ελ¬ 
λάδος της 6ης Ιουλίου 2006), να υποβάλουν προσφορές 
μέσω της ΗΔΑΤ, για την απόκτηση στη μέση σταθμική 
τιμή της δημοπρασίας επί πλέον τίτλων μέχρι συνολι¬ 
κής ονομαστικής αξίας ίσης προς το 20% του δημο¬ 
πρατούμενου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε έναν 
Βασικό Διαπραγματευτή θα γίνεται με την αναλογία 
που προκύπτει από το μέσο σταθμικό ποσοστό συμ¬ 
μετοχής ενός εκάστου στις επιτυχείς ανταγωνιστικές 
προσφορές των προηγουμένων της παρούσας, τριών 
δημοπρασιών ομολόγων. Το τυχόν αδιάθετο υπόλοιπο 
αυτού του ποσού θα κατανέμεται εξ ίσου στους ενδια¬ 
φερομένους Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 6ης Ιουλί¬ 
ου 2006, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων (δθΐίΐοηηοηΐ) 
θα γίνει στις 7 Ιουλίου 2006, ημερομηνία έκδοσης των 
εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
7ης Ιουλίου 2006 (συμπεριλαμβανομένης), μέχρι και πέ¬ 
ντε εργάσιμες ημέρες μετά, δηλαδή μέχρι και την Πα¬ 
ρασκευή 14 Ιουλίου 2006, η Τράπεζα της Ελλάδος, οι 
Τράπεζες, τα Πιστωτικά Ιδρύματα και λοιποί φορείς οι 
οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία (της 4.7.2006), μπορούν 
να διαθέτουν τους τίτλους που κατέχουν στα φυσικά 
πρόσωπα, σε απεριόριστα ποσά στην τιμή μεταπώλησης 
που θα έχουν καθορίσει οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σ.Α.Τ. του Κεντρικού 
Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι αφορολόγητα και θα ισχύει 
το Ι3ΙΝ των εντόκων της έκδοσης 7.7.2006 για φυσικά 
πρόσωπα (ΙδΙΝ Β). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρα- 
τώνται μέχρι την λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί, ενημερώ¬ 
νουν το σύστημα των άθλων τίτλων της Τράπεζας της 

Ελλάδος για τη μεταφορά των εντόκων γραμματίων από 
το αρχικό ΙδΙΝ (δημοπρασίας) στο Β Ι3ΙΝ (έκδοσης για 
φυσικά πρόσωπα), κατά την συνήθη διαδικασία. Μετά το 
τέλος της 5ης εργάσιμης ημέρας, ενημερώνουν τις αντί¬ 
στοιχες μερίδες των επενδυτών στο Σ.Α.Τ. του Κ.Α.Α. 

Οι επενδυτές κάτοχοι των εντόκων γραμματίων του 
ΙδΙΝ Β μπορούν για την πώληση των τίτλων τους, να 
απευθύνονται στις Τράπεζες και λοιπούς εξουσιοδοτη¬ 
μένους φορείς, οι οποίοι θα αγοράζουν τους τίτλους, 
και στη συνέχεια θα τους μεταφέρουν από το Ι3ΕΝ Β 
στο αρχικό ΙδΙΝ (δημοπρασίας). Εκεί οι τίτλοι θα είναι 
διαπραγματεύσιμοι. 

Για τη διάθεση αυτή δεν θα καταβληθεί προμήθεια. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
τα οικονομικά έτη 2006 και 2007, η οποία θα καλυφθεί 
από τις κατ’ έτος προβλέψεις δαπανών εξυπηρέτησης 
του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/36902/0023Α (2) 

Απόφαση έκδοσης Εντόκων Γραμματίων του Ελληνι¬ 
κού Δημοσίου 13, 26 και 52 εβδομάδων στις 7.7.2006 
μέσω δημόσιας εγγραφής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν.2187/1994 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν.2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθη¬ 
σης Συναλλαγών επί τίτλων με λογιστική μορφή (άϋλοι 
τίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του ν.2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α718.2.1997), όπως τροποποιήθηκε με το άρθρο 
9 του ν.2579/1998), καθώς και τις διατάξεις του άρθρου 
37 του ν. 3130/2003 (ΦΕΚ 76/Α/2003). 

5. Τις διατάξεις του ν.2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997, 974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ΕΥΡΩ». 
(ΦΕΚ 207/Α/27.9.2000). 

6. Τις διατάξεις των άρθρων 64, 90 και 91 του ν.2362/ 
1995 (ΦΕΚ 247Α/27.11.1995). 

7. Τις διατάξεις του ν.2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 


νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1999). 

8. Την υπ’ αριθμ. 2021180/2981/0023/31.3.1997 απόφαση 
του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ 286/Β/10.4.1997)». 

9. Τις διατάξεις του ν.δ.3745/1957 «Περί εκδόσεως εντό¬ 
κων γραμματίων», όπως τροποποιήθηκε μεταγενέστερα 
με το άρθρο 4 του ν. 1266/1982. 

10. Την υπ’ αριθμ. 2/89260/29.12.2000 απόφαση του 
Υπουργού Οικονομίας και Οικονομικών «Οροι και τύπος 
εντόκων γραμματίων για τον ιδιωτικό τομέα σε Ευρώ». 

11. Την υπ’ αριθμ. 2/70563/0023Α/27.12.2005 κοινή από¬ 
φαση του Υπουργού Οικονομίας και Οικονομικών και 
του Διοικητή της Τράπεζας της Ελλάδος «Κανονισμός 
λειτουργίας των Βασικών Διαπραγματευτών Αγοράς». 

12. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών». 

13. Το υπ’ αριθμ. 635/30.6.2006 έγγραφο του Ο.Δ.ΔΗ.Χ., 
αποφασίζουμε: 

Τη διάθεση με Δημόσια Εγγραφή, εντόκων γραμμα¬ 
τίων του Ελληνικού Δημοσίου, διάρκειας 13, 26, και 52 
εβδομάδων, με ημερομηνία έκδοσης την 7η Ιουλίου 2006 
και ημερομηνία λήξης την 6.10.2006 για τα έντοκα διάρ¬ 
κειας 13 εβδομάδων, την 5.1.2007 για τα έντοκα γραμ¬ 
μάτια διάρκειας 26 εβδομάδων και την 6.7.2007 για τα 
έντοκα γραμμάτια διάρκειας 52 εβδομάδων. 

Τα έντοκα γραμμάτια αποφέρουν τόκο από την ημερομη¬ 
νία έκδοσης τους προς επιτόκιο σταθερό για όλη την διάρ- 
κειά τους, όπως αυτό ορίζεται παρακάτω. Ο τόκος, ο οποίος 
προκαταβάλλεται, υπολογίζεται εσωτερικά με βάση έτος 
360 ημερών και πραγματικό αριθμό ημερών (ΑΟΤ/360). 

Το επιτόκιο των παραπάνω τίτλων ορίζεται σε: 

2,98% για τα έντοκα γραμμάτια διάρκειας 13 εβδομάδων, 

3,13% για τα έντοκα γραμμάτια διάρκειας 26 εβδομάδων και 

3,39% για τα έντοκα γραμμάτια διάρκειας 52 εβδο¬ 
μάδων, δηλαδή, ίσο με το μέσο σταθμικό επιτόκιο, που 
προέκυψε στη δημοπρασία των εντόκων γραμματίων 
στις 4 Ιουλίου 2006, ίδιας ημερομηνίας έκδοσης, στις 
αντίστοιχες διάρκειες. 

Κατά την ημερομηνία έκδοσης των τίτλων παρακρα- 
τείται επί των τόκων ο φόρος που αναλογεί και οποίος 
ανέρχεται σε 10%. 

Τ α έντοκα γραμμάτια είναι τίτλοι άϋλης μορφής (λογι¬ 
στική μορφή) και αφού εκδοθεί ξεχωριστός κωδικός αριθ¬ 
μός (Ι3ΙΝ Β) θα διατεθούν στο επενδυτικό κοινό, μόνο σε 
φυσικά πρόσωπα-κατοίκους της Ε.Ε., με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του Χρη¬ 
ματιστηρίου Αξιών Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων θα γίνει με δημό¬ 
σια εγγραφή, η οποία θα αρχίσει την Δευτέρα 3 Ιουλίου 
2006 και θα ολοκληρωθεί την Τετάρτη 5 Ιουλίου 2006. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

Το Α.Φ.Μ. τους, 

Τη χώρα προέλευσης του Α.Φ.Μ. τους, 

Τον χειριστή τους στο Σ.Α.Τ., 

Τη μερίδα και τον λογαριασμό τους στο Σ.Α.Τ., 




12480 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το ποσό των εντόκων γραμματίων ανά κατηγορία, για 
το οποίο επιθυμούν να εγγράφουν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 Ευρώ και με ανώτατο ποσό εγγραφής και διάθε¬ 
σης ανά επενδυτή έντοκα γραμμάτια ονομαστικής αξίας 
15.000 Ευρώ. Η κατανομή και οι εγγραφές θα γίνονται από 
το Σ.Α.Τ. του Κ.Α.Α. σε πολλαπλάσια των 1.000 Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άθλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι με την παραπάνω διαδικασία τίτ¬ 
λοι θα είναι αφορολόγητοι, υπό την προϋπόθεση, ότι 
θα διακρατούνται μέχρι τη λήξη τους. Το δικαίωμα της 
φοροαπαλλαγής προκύπτει αποκλειστικά από τις εγ¬ 
γραφές του Σ.Α.Τ. του Κεντρικού Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του Ι3ΙΝ Β, που 
έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων του 
Ι3ΙΝ Β, μπορούν σε περίπτωση πώλησης των τίτλων 
τους να απευθύνονται στις Τράπεζες και λοιπούς εξου¬ 
σιοδοτημένους φορείς, οι οποίοι θα αγοράζουν τους 
τίτλους και στη συνέχεια θα τους μεταφέρουν από το 
Ι3ΙΝ Β στο αρχικό Ι3ΙΝ (δημοπρασίας). Εκεί οι τίτλοι θα 
είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η υπ’ αριθμ. 2/89260/0023/29.12.2000 
απόφασή μας «Γενικοί όροι εντόκων γραμματίων του 
Ελληνικού Δημοσίου». 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
τα οικονομικά έτη 2006 και 2007, η οποία θα καλυφθεί 
από τις κατ’ έτος προβλέψεις δαπανών εξυπηρέτησης 
του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 67859/Β1 (3) 

Αντιστοιχίες Πανεπιστημιακών Τμημάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 6 του ν.3282/2004 «Μετεγγρα¬ 
φές Φοιτητών Εσωτερικού και άλλες διατάξεις» (Α' 208) 
όπως συμπληρώθηκε και αντικαταστάθηκε με το άρθρο 
16 του ν. 3443/2006 (Α' 41). 


β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Το υπ’ αριθμ. 26368/Β1/13.3.2005 έγγραφο του Υπουρ¬ 
γείου Εθνικής Παιδείας και Θρησκευμάτων με το οποίο 
ζητήθηκαν οι αποφάσεις των Γ ενικών Συνελεύσεων των 
πανεπιστημιακών τμημάτων και το γεγονός ότι ορισμένα 
τμήματα δεν υπέβαλαν, ως όφειλαν, τις σχετικές απο¬ 
φάσεις των Γ ενικών τους Συνελεύσεων. 

3. Την απόφαση της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης που ελήφθη στην 
5η/21.6.2006 συνεδρίαση και 

4. Το γεγονός ότι από την έκδοση της παρούσας 
απόφασης δεν προκαλείται δαπάνη που να βαρύνει τον 
κρατικό προϋπολογισμό, αποφασίζουμε: 

Αρθρο 1 

Γ ενικές Διατάξεις 

1) Διαπιστώνουμε ότι αντίστοιχα θεωρούνται μεταξύ 
τους τα πανεπιστημιακά τμήματα όπως αυτά αναφέρο- 
νται ομαδοποιημένα στο άρθρο 2 και μη αντίστοιχα τα 
τμήματα που αναφέρονται στο άρθρο 3 της παρούσας 
απόφασης. 

2) Η κατά το άρθρο 2 αντιστοιχία των τμημάτων ισχύει 
μόνο για μετεγγραφές φοιτητών εσωτερικού, οι οποίοι 
έχουν εισαχθεί ή εισάγονται κατά περίπτωση σε πανε¬ 
πιστημιακό τμήμα ύστερα από επιτυχή συμμετοχή τους 
σε εξετάσεις μαθημάτων που εξετάζονται σε εθνικό 
επίπεδο, και μόνο για τμήματα που εδρεύουν σε διαφο¬ 
ρετικές πόλεις. Τα τμήματα που θεωρούνται αντίστοιχα 
μεταξύ τους και εδρεύουν στα πολεοδομικά συγκρο¬ 
τήματα Αττικής και Θεσσαλονίκης δεν υπάγονται στις 
διατάξεις για μετεγγραφή φοιτητών. 

Άρθρο 2 

Αντίστοιχα τμήματα 

Αντίστοιχα θεωρούνται μεταξύ τους τα αναφερόμενα 
εντός της ίδιας παραγράφου πανεπιστημιακά τμήματα 
ως ακολούθως: 

α) «Φιλολογίας» του Εθνικού και Καποδιστριακού Πα¬ 
νεπιστημίου Αθηνών, του Αριστοτελείου Πανεπιστημίου 
Θεσσαλονίκης, του Πανεπιστημίου Ιωαννίνων, του Πανε¬ 
πιστημίου Πατρών, του Πανεπιστημίου Κρήτης και του 
Πανεπιστημίου Πελοποννήσου και «Ελληνικής Φιλολογί¬ 
ας» του Δημοκρίτειου Πανεπιστημίου Θράκης. 

β) «Ιστορίας και Αρχαιολογίας» του Εθνικού και Κα- 
ποδιστριακού Πανεπιστημίου Αθηνών, του Αριστοτελεί- 
ου Πανεπιστημίου Θεσσαλονίκης, του Πανεπιστημίου 
Ιωαννίνων και του Πανεπιστημίου Κρήτης, «Ιστορίας, 
Αρχαιολογίας και Κοινωνικής Ανθρωπολογίας» του Πα¬ 
νεπιστημίου Θεσσαλίας, «Ιστορίας, Αρχαιολογίας και 
Διαχείρισης Πολιτισμικών Αγαθών» του Πανεπιστημίου 
Πελοποννήσου, «Ιστορίας και Εθνολογίας» του Δημο- 
κρίτειου Πανεπιστημίου Θράκης, «Κοινωνικής Ανθρω¬ 
πολογίας και Ιστορίας» του Πανεπιστημίου Αιγαίου και 
«Ιστορίας» του Ιονίου Πανεπιστημίου (για τα τρία τε¬ 
λευταία μόνο για την κατεύθυνση ιστορίας). 

γ) «Κοινωνικής Ανθρωπολογίας» του Παντείου Πα¬ 
νεπιστημίου Κοινωνικών και Πολιτικών Επιστημών και 
«Κοινωνικής Ανθρωπολογίας και Ιστορίας» του Πανεπι¬ 
στημίου Αιγαίου. 

δ) «Φιλοσοφίας Παιδαγωγικής και Ψυχολογίας» του 
Εθνικού και Καποδιστριακού Πανεπιστημίου Αθηνών και 
του Πανεπιστημίου Ιωαννίνων, «Φιλοσοφίας και Παιδα- 

γωγικής» του Αριστοτελείου Πανεπιστημίου Θεσσαλο¬ 
νίκης, «Φιλοσοφίας» του 

Πανεπιστημίου Πατρών και «Φιλοσοφικών και Κοινωνι¬ 
κών Σπουδών» του Πανεπιστημίου Κρήτης και μόνο για 
τις αντίστοιχες κατευθύνσεις. 

ε) «Προγράμματος Ψυχολογίας του τμήματος Φιλο¬ 
σοφίας Παιδαγωγικής Ψυχολογίας» του Εθνικού και Κα- 
ποδιστριακού Πανεπιστημίου Αθηνών και «Ψυχολογίας» 
του Αριστοτελείου Πανεπιστημίου Θεσσαλονίκης, του 
Παντείου Πανεπιστημίου Κοινωνικών και Πολιτικών Επι¬ 
στημών και του Πανεπιστημίου Κρήτης. 

ς') «Αγγλικής Γλώσσας και Φιλολογίας» του Εθνικού 
και Καποδιστριακού Πανεπιστημίου Αθηνών και του Αρι- 
στοτελείου Πανεπιστημίου Θεσσαλονίκης. 

ζ) «Γαλλικής Γλώσσας και Φιλολογίας» του Εθνικού και 
Καποδιστριακού Πανεπιστημίου Αθηνών και του Αριστο- 
τελείου Πανεπιστημίου Θεσσαλονίκης. 

η) «Γερμανικής Γλώσσας και Φιλολογίας» του Εθνικού 
και Καποδιστριακού Πανεπιστημίου Αθηνών και του Αρι- 
στοτελείου Πανεπιστημίου Θεσσαλονίκης. 

θ) «Ιταλικής και Ισπανικής Γλώσσας και Φιλολογίας» 
του Εθνικού και Καποδιστριακού Πανεπιστημίου Αθηνών 
και «Ιταλικής Γλώσσας και Φιλολογίας» του Αριστοτε- 
λείου Πανεπιστημίου Θεσσαλονίκης και μόνον για την 
κατεύθυνση Ιταλικής Γλώσσας και Φιλολογίας. 

ι) «Θεολογίας» του Εθνικού και Καποδιστριακού Πανε¬ 
πιστημίου Αθηνών και του Αριστοτελείου Πανεπιστημίου 
Θεσσαλονίκης. 

ια) «Κοινωνικής Θεολογίας» του Εθνικού και Καποδι- 
στριακού Πανεπιστημίου Αθηνών και «Κοινωνικής και 
Ποιμαντικής Θεολογίας» του Αριστοτελείου Πανεπιστη¬ 
μίου Θεσσαλονίκης. 

ιβ) «Παιδαγωγικού Δημοτικής Εκπαίδευσης» του Εθνικού 
και Καποδιστριακού Πανεπιστημίου Αθηνών, του Αριστο- 
τελείου Πανεπιστημίου Θεσσαλονίκης, του Πανεπιστημίου 
Πατρών, του Πανεπιστημίου Ιωαννίνων, του Δημοκριτείου 
Πανεπιστημίου Θράκης, του Πανεπιστημίου Κρήτης, του 
Πανεπιστημίου Αιγαίου, του Πανεπιστημίου Θεσσαλίας 
και του Πανεπιστημίου Δυτικής Μακεδονίας. 

ιγ) «Εκπαίδευσης και Αγωγής στην Προσχολική Ηλικία» 
του Εθνικού και Καποδιστριακού Πανεπιστημίου Αθηνών 
και του Πανεπιστημίου Πατρών, «Επιστημών Προσχολικής 
Αγωγής και Εκπαίδευσης» του Αριστοτελείου Πανεπι¬ 
στημίου Θεσσαλονίκης, «Παιδαγωγικού Νηπιαγωγών» του 
Πανεπιστημίου Ιωαννίνων και του Πανεπιστημίου Δυτικής 
Μακεδονίας, «Επιστημών Εκπαίδευσης στην Προσχολι¬ 
κή Ηλικία» του Δημοκρίτειου Πανεπιστημίου Θράκης, 
«Παιδαγωγικού Προσχολικής Εκπαίδευσης» του Πανεπι¬ 
στημίου Κρήτης και του Πανεπιστημίου Θεσσαλίας και 
«Επιστημών της Προσχολικής Αγωγής και του Εκπαιδευ¬ 
τικού Σχεδιασμού» του Πανεπιστημίου Αιγαίου. 

ιδ) «Εκπαιδευτικής και Κοινωνικής Πολιτικής» του Πα¬ 
νεπιστημίου Μακεδονίας Οικονομικών και Κοινωνικών 
Επιστημών και «Κοινωνικής και Εκπαιδευτικής Πολιτικής» 
του Πανεπιστημίου Πελοποννήσου. 

ιε) «Επιστημών Φυσικής Αγωγής και Αθλητισμού» του 
Εθνικού και Καποδιστριακού Πανεπιστημίου Αθηνών, του 
Αριστοτελείου Πανεπιστημίου Θεσσαλονίκης (Θεσ/νίκης 
και Σερρών), του Δημοκρίτειου Πανεπιστημίου Θράκης 
και του Πανεπιστημίου Θεσσαλίας. 

ις') «Διεθνών και Ευρωπαϊκών Οικονομικών Σπουδών» 
του Οικονομικού Πανεπιστημίου Αθηνών, «Διεθνών και 
Ευρωπαϊκών Σπουδών» του Παντείου Πανεπιστημίου 
Κοινωνικών και Πολιτικών Επιστημών και του Πανεπιστη¬ 


μίου Πειραιώς, «Διεθνών και Ευρωπαϊκών Οικονομικών 
και Πολιτικών Σπουδών» του Πανεπιστημίου Μακεδονίας 
Οικονομικών και Κοινωνικών Επιστημών και «Διεθνών 
Οικονομικών Σχέσεων και Ανάπτυξης» του Δημοκρίτειου 
Πανεπιστημίου Θράκης. 

ιζ) «Νομικής» του Εθνικού και Καποδιστριακού Πανεπιστη¬ 
μίου Αθηνών, του Αριστοτελείου Πανεπιστημίου Θεσσαλο¬ 
νίκης και του Δημοκρίτειου Πανεπιστημίου Θράκης. 

ιη) «Κοινωνιολογίας» του Παντείου Πανεπιστημίου Κοι¬ 
νωνικών και Πολιτικών Επιστημών, του Πανεπιστημίου 
Κρήτης και του Πανεπιστημίου Αιγαίου. 

ιθ) «Κοινωνικής Πολιτικής» του Παντείου Πανεπιστημί¬ 
ου Κοινωνικών και Πολιτικών Επιστημών και «Κοινωνικής 
Διοίκησης» του Δημοκρίτειου Πανεπιστημίου Θράκης. 

κ) «Πολιτικής Επιστήμης και Δημόσιας Διοίκησης» » του 
Εθνικού και Καποδιστριακού Πανεπιστημίου Αθηνών, «Πολι¬ 
τικών Επιστημών» του Αριστοτελείου Πανεπιστημίου Θεσ¬ 
σαλονίκης, «Πολιτικής Επιστήμης και Ιστορίας» του Παντείου 
Πανεπιστημίου Κοινωνικών και Πολιτικών Επιστημών- και 
«Πολιτικής Επιστήμης» του Πανεπιστημίου Κρήτης. 

κα) «Οικονομικών Επιστημών» ή «Οικονομικής Επιστή¬ 
μης» του Εθνικού και Καποδιστριακού Πανεπιστημίου 
Αθηνών, του Αριστοτελείου Πανεπιστημίου Θεσσαλο¬ 
νίκης, του Οικονομικού Πανεπιστημίου Αθηνών, του Πα¬ 
νεπιστημίου Πειραιώς, του Πανεπιστημίου Μακεδονίας 
Οικονομικών και Κοινωνικών Επιστημών, του Πανεπι¬ 
στημίου Πατρών, του Πανεπιστημίου Ιωαννίνων, του 
Πανεπιστημίου Κρήτης, του Πανεπιστημίου Θεσσαλίας 
και του Πανεπιστημίου Πελοποννήσου. 

κβ) «Οικονομικής και Περιφερειακής Ανάπτυξης» του 
Παντείου Πανεπιστημίου Κοινωνικών και Πολιτικών Επι¬ 
στημών και «Περιφερειακής Οικονομικής Ανάπτυξης» του 
Πανεπιστημίου Στερεός Ελλάδος. 

κγ) «Οργάνωσης και Διοίκησης Επιχειρήσεων» του Οι¬ 
κονομικού Πανεπιστημίου Αθηνών, του Πανεπιστημίου 
Πειραιώς και του Πανεπιστημίου Μακεδονίας Οικονο¬ 
μικών και Κοινωνικών Επιστημών καθώς και «Διοίκησης 
Επιχειρήσεων» του Πανεπιστημίου Πατρών και του Πα¬ 
νεπιστημίου Αιγαίου. 

κδ) «Λογιστικής και Χρηματοοικονομικής» του Οικο¬ 
νομικού Πανεπιστημίου Αθηνών και του Πανεπιστημίου 
Μακεδονίας Οικονομικών και Κοινωνικών Επιστημών 
καθώς και «Χρηματοοικονομικής και Τραπεζικής Διοι¬ 
κητικής» του Πανεπιστημίου Πειραιώς. 

κε) «Ναυτιλιακών Σπουδών» του Πανεπιστημίου Πει¬ 
ραιώς και «Ναυτιλίας και Επιχειρηματικών Υπηρεσιών» 
του Πανεπιστημίου Αιγαίου. 

κς') «Χημείας» του Εθνικού και Καποδιστριακού Πανε¬ 
πιστημίου Αριστοτελείου Πανεπιστημίου Θεσσαλονίκης, 
του Πανεπιστημίου Ιωαννίνων, και του Πανεπιστημίου 
Κρήτης. 

κζ) «Φυσικής» του Εθνικού και Καποδιστριακού Πανε¬ 
πιστημίου Αριστοτελείου Πανεπιστημίου Θεσσαλονίκης, 
του Πανεπιστημίου Ιωαννίνων, και του Πανεπιστημίου 
Κρήτης. 

κη) «Μαθηματικών» του Εθνικού και Καποδιστριακού 
Πανεπιστημίου Αθηνών, του Αριστοτελείου Πανεπιστη¬ 
μίου Θεσσαλονίκης, του Πανεπιστημίου Πατρών, του 
Πανεπιστημίου Ιωαννίνων, του Πανεπιστημίου Κρήτης 
και του Πανεπιστημίου Αιγαίου. 

κθ) «Στατιστικής Ασφαλιστικής Επιστήμης» του Πανε¬ 
πιστημίου Πειραιώς και «Στατιστικής και Αναλογιστικών- 
Χρηματοοικονομικών Μαθηματικών» του Πανεπιστημίου 
Αιγαίου. 

λ) «Πληροφορικής και Τηλεπικοινωνιών» του Εθνικού 
και Καποδιστριακού Πανεπιστημίου Αθηνών, «Πληρο¬ 
φορικής» του Αριστοτελείου Πανεπιστημίου Θεσσα¬ 
λονίκης, του Οικονομικού Πανεπιστημίου Αθηνών, του 
Πανεπιστημίου Πειραιώς, του Πανεπιστημίου Ιωαννίνων 
και του Ιονίου Πανεπιστημίου, «Εφαρμοσμένης Πληρο¬ 
φορικής» του Πανεπιστημίου Μακεδονίας Οικονομικών 
και Κοινωνικών Επιστημών, «Επιστήμης Υπολογιστών» 
του Πανεπιστημίου Κρήτης, «Επιστήμης και Τεχνολο¬ 
γίας Υπολογιστών» του Πανεπιστημίου Πελοποννήσου 
και «Πληροφορικής με Εφαρμογές στη Βιοϊατρική» του 
Πανεπιστημίου Στερεός Ελλάδος. 

λα) «Ηλεκτρολόγων Μηχανικών και Μηχανικών Υπο¬ 
λογιστών» του Εθνικού Μετσόβιου Πολυτεχνείου, του 
Αριστοτελείου Πανεπιστημίου Θεσσαλονίκης και του 
Δημοκρίτειου Πανεπιστημίου Θράκης και «Ηλεκτρο¬ 
λόγων Μηχανικών και Τεχνολογίας Υπολογιστών» του 
Πανεπιστημίου Πατρών. 

λβ) «Μηχανικών Ηλεκτρονικών Υπολογιστών & Πληρο¬ 
φορικής» του Πανεπιστημίου Πατρών, «Ηλεκτρονικών Μη¬ 
χανικών και Μηχανικών Υπολογιστών» του Πολυτεχνείου 
Κρήτης, «Μηχανικών Πληροφοριακών & Επικοινωνιακών 
Συστημάτων» του Πανεπιστημίου Αιγαίου, «Μηχανικών 
Η/Υ Τηλεπικοινωνιών και Δικτύων» του Πανεπιστημίου 
Θεσσαλίας και «Μηχανικών Πληροφορικής και Τηλεπι¬ 
κοινωνιών» του Πανεπιστημίου Δυτικής Μακεδονίας. 

λγ) «Μηχανολόγων Μηχανικών» του Εθνικού Μετσόβιου 
Πολυτεχνείου και του Αριστοτελείου Πανεπιστημίου 
Θεσσαλονίκης, «Μηχανολόγων και Αεροναυπηγών Μη¬ 
χανικών» του Πανεπιστημίου Πατρών, «Μηχανολόγων 
Μηχανικών Βιομηχανίας» του Πανεπιστημίου Θεσσαλίας 
και «Μηχανικών Διαχείρισης Ενεργειακών Πόρων» του 
Πανεπιστημίου Δυτικής Μακεδονίας. 

λδ) «Χημικών Μηχανικών» του Εθνικού Μετσόβιου Πο¬ 
λυτεχνείου, του Αριστοτελείου Πανεπιστημίου Θεσσα¬ 
λονίκης και του Πανεπιστημίου Πατρών. 

λε) «Μηχανικών Περιβάλλοντος» του Δημοκρίτειου Πα¬ 
νεπιστημίου Θράκης και του Πολυτεχνείου Κρήτης. 

λς') «Επιστήμης των Υλικών» του Πανεπιστημίου Πα¬ 
τρών και «Επιστήμης και Τεχνολογίας Υλικών» του Πα¬ 
νεπιστημίου Κρήτης. 

λζ) «Αρχιτεκτόνων Μηχανικών» του Εθνικού Μετσόβιου 
Πολυτεχνείου, του Αριστοτελείου Πανεπιστημίου Θεσ¬ 
σαλονίκης, του Πανεπιστημίου Πατρών, του Δημοκρί- 
τειου Πανεπιστημίου Θράκης, του Πολυτεχνείου Κρήτης 
και του Πανεπιστημίου Θεσσαλίας. 

λη) «Πολιτικών Μηχανικών» του Εθνικού Μετσόβιου Πο¬ 
λυτεχνείου, του Αριστοτελείου Πανεπιστημίου Θεσσαλο¬ 
νίκης, του Δημοκρίτειου Πανεπιστημίου Θράκης, του Πα¬ 
νεπιστημίου Πατρών και του Πανεπιστημίου Θεσσαλίας. 

λθ) «Αγρονόμων και Τοπογράφων Μηχανικών» του 
Εθνικού Μετσόβιου Πολυτεχνείου και του Αριστοτελεί- 
ου Πανεπιστημίου Θεσσαλονίκης. 

μ) «Μηχανικών Χωροταξίας και Ανάπτυξης» του Αρι- 
στοτελείου Πανεπιστημίου Θεσσαλονίκης και «Μηχα¬ 
νικών Χωροταξίας, Πολεοδομίας και Περιφερειακής 
Ανάπτυξης» του Πανεπιστημίου Θεσσαλίας. 

μα) «Θεατρικών Σπουδών» του Εθνικού και Καποδι- 
στριακού Πανεπιστημίου Αθηνών, του Πανεπιστημίου 
Πατρών και του Πανεπιστημίου Πελοποννήσου. 

μβ) «Δασολογίας και Φυσικού Περιβάλλοντος» του 
Αριστοτελείου Πανεπιστημίου Θεσσαλονίκης, «Διαχεί¬ 
ρισης Περιβάλλοντος και Φυσικών Πόρων» του Πανε¬ 
πιστημίου Ιωαννίνων και «Δασολογίας και Διαχείρισης 


Περιβάλλοντος και Φυσικών Πόρων» του Δημοκρίτειου 
Πανεπιστημίου Θράκης. 

μγ) «Γεωπονίας» του Αριστοτελείου Πανεπιστημίου 
Θεσσαλονίκης, «Φυτικής Παραγωγής», «Ζωϊκής Παρα¬ 
γωγής», «Επιστήμης και Τεχνολογίας Τροφίμων», «Αξι¬ 
οποίησης Φυσικών Πόρων και Γεωργικής Μηχανικής» 
του Γεωπονικού Πανεπιστημίου Αθηνών, «Γεωπονίας, 
Φυτικής Παραγωγής και Αγροτικού Περιβάλλοντος» και 
«Γεωπονίας Ιχθυολογίας και Υδάτινου Περιβάλλοντος» 
(πρώην «Γεωπονίας, Ζωϊκής Παραγωγής και Υδάτινου 
Περιβάλλοντος») του Πανεπιστημίου Θεσσαλίας και 
μόνο για τις αντίστοιχες κατευθύνσεις. 

μδ) «Αγροτικής Οικονομίας και Ανάπτυξης» του Γεω- 
πονικού Πανεπιστημίου Αθηνών, «Γεωπονίας» του Αρι- 
στοτελείου Πανεπιστημίου Θεσσαλονίκης (μόνο για την 
κατεύθυνση «Αγροτικής Οικονομίας» της σχολής) και 
«Αγροτικής Ανάπτυξης» του Δημοκρίτειου Πανεπιστη¬ 
μίου Θράκης. 

με) «Γεωλογίας και Γεωπεριβάλλοντος» του Εθνικού 
και Καποδιστριακού Πανεπιστημίου Αθηνών και «Γεωλο- 
γίας» του Αριστοτελείου Πανεπιστημίου Θεσσαλονίκης 
και του Πανεπιστημίου Πατρών. 

μς') «Γεωγραφίας» του Πανεπιστημίου Αιγαίου και του 
Χαροκοπείου Πανεπιστημίου. 

μζ) «Ιατρικής» του Εθνικού και Καποδιστριακού Πανε¬ 
πιστημίου Αθηνών, του Αριστοτελείου Πανεπιστημίου 
Θεσσαλονίκης, του Πανεπιστημίου Πατρών, του Πανε¬ 
πιστημίου Ιωαννίνων, του Δημοκρίτειου Πανεπιστημίου 
Θράκης, του Πανεπιστημίου Κρήτης και του Πανεπιστη¬ 
μίου Θεσσαλίας. 

μη) «Οδοντιατρικής» του Εθνικού και Καποδιστριακού 
Πανεπιστημίου Αθηνών και του Αριστοτελείου Πανεπι¬ 
στημίου Θεσσαλονίκης. 

μθ) «Νοσηλευτικής» του Εθνικού και Καποδιστριακού 
Πανεπιστημίου Αθηνών και του Πανεπιστημίου Πελο¬ 
ποννήσου. 

ν) «Φαρμακευτικής» του Εθνικού και Καποδιστριακού 
Πανεπιστημίου Αθηνών, του Αριστοτελείου Πανεπιστη¬ 
μίου Θεσσαλονίκης και του Πανεπιστημίου Πατρών. 

να) «Κτηνιατρικής» του Αριστοτελείου Πανεπιστημίου 
Θεσσαλονίκης και του Πανεπιστημίου Θεσσαλίας. 

νβ) «Βιολογίας» του Εθνικού και Καποδιστριακού Πα¬ 
νεπιστημίου Αθηνών, του Αριστοτελείου Πανεπιστημίου 
Θεσσαλονίκης, του Πανεπιστημίου Πατρών και του Πα¬ 
νεπιστημίου Κρήτης. 

νγ) «Επικοινωνίας και Μέσων Μαζικής Ενημέρωσης» 
του Εθνικού και Καποδιστριακού Πανεπιστημίου Αθηνών, 
«Δημοσιογραφίας και Μέσων Μαζικής Επικοινωνίας» του 
Αριστοτελείου Πανεπιστημίου Θεσσαλονίκης και «Επι¬ 
κοινωνίας Μέσων και Πολιτισμού» του Παντείου Πανε¬ 
πιστημίου Κοινωνικών και Πολιτικών Επιστημών. 

Άρθρο 3 

Μη αντίστοιχα τμήματα 

Μη αντίστοιχα θεωρούνται τα παρακάτω πανεπιστη¬ 
μιακά τμήματα: 

α) «Τουρκικών Σπουδών και Σύγχρονων Ασιατικών 
Σπουδών» του Εθνικού και Καποδιστριακού Πανεπιστη¬ 
μίου Αθηνών. 

β) «Μεθοδολογίας Ιστορίας και Θεωρίας της Επιστή¬ 
μης» του Εθνικού και Καποδιστριακού Πανεπιστημίου 
Αθηνών. 

γ) «Μουσικών Σπουδών» του Εθνικού και Καποδιστρι- 
ακού Πανεπιστημίου Αθηνών. 

δ) «Ναυπηγών Μηχανολόγων Μηχανικών» του Εθνικού 
Μετσόβιου Πολυτεχνείου. 

ε) «Μηχανικών Μεταλλείων Μεταλλουργών» του Εθνι¬ 
κού Μετσόβιου Πολυτεχνείου. 

ς') «Εφαρμοσμένων Μαθηματικών και Φυσικών Επιστη¬ 
μών» του Εθνικού Μετσόβιου Πολυτεχνείου. 

ζ) «Θεωρητικών Σπουδών Τέχνης» της Ανωτάτης Σχο¬ 
λής Καλών Τεχνών. 

η) «Κινηματογράφου» του Αριστοτελείου Πανεπιστη¬ 
μίου Θεσσαλονίκης. 

θ) «Μουσικών Σπουδών» του Αριστοτελείου Πανεπι¬ 
στημίου Θεσσαλονίκης. 

ι) «Θεάτρου» του Αριστοτελείου Πανεπιστημίου Θεσ¬ 
σαλονίκης. 

ια) «Μάρκετινγκ και Επικοινωνίας» του Οικονομικού 
Πανεπιστημίου Αθηνών. 

ιβ) «Διοικητικής Επιστήμης και Τεχνολογίας» του Οι¬ 
κονομικού Πανεπιστημίου Αθηνών. 

ιγ) «Στατιστικής» του Οικονομικού Πανεπιστημίου 
Αθηνών. 

ιδ) «Γεωπονικής Βιοτεχνολογίας» του Γεωπονικού Πα¬ 
νεπιστημίου Αθηνών. 

ιε) «Δημόσιας Διοίκησης» του Παντείου Πανεπιστημίου 
Κοινωνικών και Πολιτικών Επιστημών. 

ις') «Βιομηχανικής Διοίκησης και Τεχνολογίας» του 
Πανεπιστημίου Πειραιώς. 

ιζ) «Διδακτικής της Τεχνολογίας και Ψηφιακών Συστη¬ 
μάτων» του Πανεπιστημίου Πειραιώς. 

ιη) «Μάρκετινγκ και Διοίκησης Λειτουργιών» του Πα¬ 
νεπιστημίου Μακεδονίας Οικονομικών και Πολιτικών 
Επιστημών. 

ιθ) «Βαλκανικών, Σλαβικών και Ανατολικών Σπουδών» 
του Πανεπιστημίου Μακεδονίας Οικονομικών και Κοι¬ 
νωνικών Επιστημών. 

κ) «Μουσικής Επιστήμης και Τέχνης» του Πανεπιστημί¬ 
ου Μακεδονίας Οικονομικών και Πολικών Επιστημών. 

κα) «Διοίκησης Τεχνολογιών» του Πανεπιστημίου Μα¬ 
κεδονίας Οικονομικών και Κοινωνικών Επιστημών. 

κβ) «Βιολογικών Εφαρμογών και Τεχνολογιών» του 
Πανεπιστημίου Ιωαννίνων. 

κγ) «Επιστήμης Τ εχνολογίας Υλικών» του Πανεπιστη¬ 
μίου Ιωαννίνων. 

κδ) «Πλαστικών Επιστημών και Επιστημών της Τέχνης» 
του Πανεπιστημίου Ιωαννίνων. 

κε) «Διοίκησης Επιχειρήσεων Αγροτικών Προϊόντων 
και Τροφίμων» του Πανεπιστημίου Ιωαννίνων (Πρώην 
«Οργάνωσης και Διαχείρισης Αγροτικών Εκμεταλλεύ¬ 
σεων»). 

κς') «Διαχείρισης Πολιτισμικού Περιβάλλοντος και 
Νέων Τεχνολογιών» του Πανεπιστημίου Ιωαννίνων. 

κζ) «Μοριακής Βιολογίας και Γενετικής» του Δημοκρί- 
τειου Πανεπιστημίου Θράκης. 

κη) «Γλώσσας, Φιλολογίας και Πολιτισμού Παρευξεινί- 
ων Χωρών» του Δημοκρίτειου Πανεπιστημίου Θράκης. 

κθ) «Εφαρμοσμένων Μαθηματικών» του Πανεπιστημίου 
Κρήτης. 

λ) «Μηχανικών Ορυκτών Πόρων» του Πολυτεχνείου 
Κρήτης. 

λα) «Μεσογειακών Σπουδών» του Πανεπιστημίου Αιγαίου, 
λγ) «Μηχανικών Σχεδίασης Προϊόντων και Συστημά¬ 
των» του Πανεπιστημίου Αιγαίου. 

λδ) «Επιστημών της Θάλασσας» του Πανεπιστημίου 
Αιγαίου. 

λε) «Περιβάλλοντος» του Πανεπιστημίου Αιγαίου. 


λς') «Πολιτισμικής Τεχνολογίας και Επικοινωνίας» του 
Πανεπιστημίου Αιγαίου. 

λζ) «Ξένων Γλωσσών Μετάφρασης και Διερμηνείας» 
του Ιονίου Πανεπιστημίου. 

λη) «Αρχειονομίας και Βιβλιοθηκονομίας» του Ιονίου 
Πανεπιστημίου. 

λθ) «Τεχνών Ήχου και Εικόνας» του Ιονίου Πανεπι¬ 
στημίου. 

μ) «Μουσικών Σπουδών» του Ιονίου Πανεπιστημίου. 

μα) «Ειδικής Αγωγής» του Πανεπιστημίου Θεσσαλίας. 

μβ) «Βιοχημείας και Βιοτεχνολογίας» του Πανεπιστη¬ 
μίου Θεσσαλίας. 

μγ) «Επιστήμης Διαιτολογίας και Διατροφής» του Χα- 
ροκοπείου Πανεπιστημίου. 

μδ) «Οικιακής Οικονομίας και Οικολογίας» του Χαρο- 
κοπείου Πανεπιστημίου. 

με) «Επιστήμης και Τεχνολογίας Τηλεπικοινωνιών» του 
Πανεπιστημίου Πελοποννήσου. 

μς') «Οργάνωσης και Διαχείρισης Αθλητισμού» του 
Πανεπιστημίου Πελοποννήσου. 

μζ) «Βαλκανικών Σπουδών» του Πανεπιστημίου Δυτικής 
Μακεδονίας. 

Άρθρο 4 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

Η ΥΠΟΥΡΓΟΣ 

ΜΑΡΙΕΤΤΑ ΠΑΝΝΑΚΟΥ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/56441 (4) 

Διορισμός μελών του Διοικητικού Συμβουλίου 
του Ελληνικού Ιδρύματος Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 2 του ν.2524/1997 «Ρυθμίσεις για το 
Ελληνικό Ίδρυμα Πολιτισμού» (ΦΕΚ 183/Α/17.9.1997). 

β) Του π.δ/τος 31/2002 «Μεταφορά αρμοδιότητος 
εποπτείας του Ελληνικού Ιδρύματος Πολιτισμού» (ΦΕΚ 
33/Α/26.2.2002). 

γ) Του άρθρου 80 παρ. 17 του ν. 3057/2002 «Τροποποί¬ 
ηση και συμπλήρωση του ν. 2527/1999, ρύθμιση θεμά¬ 
των Υπουργείου Πολιτισμού και άλλες διατάξεις» (ΦΕΚ 
239/Α/10.10.2002). 

δ) Του π.δ/τος 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/13.6.20 03). 

2. Την υπ’ αριθμ. ΥΠΠΟ/ΔΙΘΙΚ/ΤΔΠΕΦ/42540/17.5.2006 
απόφαση του Υπουργού Πολιτισμού, με την οποία διο¬ 
ρίσθηκε ο Πρόεδρος του Δ.Σ. του Ελληνικού Ιδρύματος 
Πολιτισμού (ΦΕΚ 638/Β/22.5.2006). 

3. Το από 22.6.2006 έγγραφο του Υπουργείου Εθνικής 
Παιδείας και Θρησκευμάτων καθώς και το υπ’ αριθμ. 1658/ 
ΑΣ1197/21.6.2006 έγγραφο του Υπουργείου Εξωτερικών, 
με τα οποία προτείνονται εκπρόσωποι αυτών στο Δ.Σ. 
του Ελληνικού Ιδρύματος Πολιτισμού, αποφασίζουμε: 

Α. Διορίζουμε, ως μέλη του Διοικητικού Συμβουλίου 
του Ελληνικού Ιδρύματος Πολιτισμού (ΝΠΙΔ εποπτευό- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μενο από το ΥΠΠΟ), για το υπόλοιπο της θητείας του, 
(λήξη θητείας 24.3.2009), τους κατωτέρω: 

1. Σβολόπουλο Κωσταντίνο, Καθηγητή της Ιστορίας του 
Πανεπιστημίου Αθηνών, Ακαδημαϊκό, ως Αντιπρόεδρο. 

2. Δερμιτζάκη Μιχάλη, Καθηγητή της Γεωλογίας και 
Παλαιοντολογίας και Αντιπρύτανη του Πανεπιστημίου 
Αθηνών, ως Ταμία. 

3. Γεωργουσόπουλο Κωνσταντίνο, Συγγραφέα, Κριτικό 
Θεάτρου. 

4. Ευαγγελάτο Σπόρο, Καθηγητή Θεατρολογίας του 
Πανεπιστημίου Αθηνών, Ακαδημαϊκό. 

5. Κοπιδάκη Μιχάλη, Καθηγητή Κλασικής Φιλολογίας 
του Πανεπιστημίου Αθηνών. 

6. Λαμπράκη - Πλάκα Μαρίνα, Ομότιμη Καθηγήτρια 
της Ιστορίας της Τέχνης και Διευθύντρια της Εθνικής 
Πινακοθήκης - Μουσείο Αλ. Σούτζου. 

7. Λαμπρινουδάκη Βασίλειο, Καθηγητή της Αρχαιολο¬ 
γίας του Πανεπιστημίου Αθηνών. 

8. Πολίτου - Μαρμάρινου Ελένη, Καθηγήτρια Νεοελλη¬ 
νικής Φιλολογίας του Πανεπιστημίου Αθηνών. 

9. Στάϊκο Κώστα, Αρχιτέκτονα εσωτερικών χώρων, 
Ιστορικό του βιβλίου. 

10. Φλογαίτη Σπόρο, Καθηγητή Διοικητικού Δικαίου 
του Πανεπιστημίου Αθηνών. 

11. Ισμήνη Κριάρη, Ειδική Γραμματέα Ενιαίου Διοικη¬ 
τικού Τομέα Θεμάτων Εκπαιδευτικού Σχεδιασμού Εκ¬ 
παίδευσης Ελληνοπαίδων Εξωτερικού, Διαπολιτισμικής 
Εκπαίδευσης και Αποκέντρωσης του Υπουργείου Εθνι¬ 
κής Παιδείας και Θρησκευμάτων. 

12. Συνέφη-Ευστάθιο Δρακόπουλο, Πρέσβη της Ε1 Δι¬ 
ευθύνσεων Μορφωτικών και Πολιτιστικών Υποθέσεων 
του Υπουργείου Εξωτερικών. 

Β. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 10111 (5) 

Έκδοση απόφασης για σύναψη σύμβασης μίσθωσης έρ¬ 
γου από τη Φιλαρμονική-Χορωδία Δήμου Βόρειας Κυ- 
νουρίας, με φυσικό πρόσωπο, για το έτος 2006 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του ν.2527/1997 (ΦΕΚ 206/ 
Α'/8.10.1997) που αφορά την τροποποίηση και συμπλήρω¬ 
ση διατάξεων του ν.2190/1994 και άλλες διατάξεις. 

2. Τις διατάξεις του άρθρου 14 του ν.2190/1994 (ΦΕΚ 
28/Α'/3.3.1994) που αφορά τη σύσταση ανεξάρτητης αρ¬ 
χής για την επιλογή προσωπικού και ρύθμιση θεμάτων 
διοίκησης όπως ισχύουν με τις τροποποιήσεις τους. 

3. Τις διατάξεις των άρθρων 681 κ.ε. του Αστικού Κώδικα. 

4. Τ ις διατάξεις των άρθρων 1,2 και 6 του ν.2503/1997 
(ΦΕΚ 107/Α730.5.1997), που αφορά τη Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τ ις διατάξεις της υπ’ αριθμ. 55/1998 πράξης του 
Υπουργικού Συμβουλίου (ΦΕΚ 252/Α'/12.11.1998) σχετικά 
με την αναστολή διορισμών και προσλήψεων στο Δη¬ 
μόσιο Τομέα, όπως έχει τροποποιηθεί. 


6. Την υπ’ αριθμ. 2/2006 απόφαση του Διοικητικού 
Συμβουλίου της Φιλαρμονικής-Χορωδίας Δήμου Βόρειας 
Κυνουρίας, με την οποία υποβλήθηκε αίτημα σύναψης 
σύμβασης μίσθωσης έργου με φυσικό πρόσωπο, δάσκα¬ 
λο μουσικής-χορωδίας για ένα έτος. 

7. Την υπ’ αριθμ. ΔΙΠΠ/Φ.ΕΓΚΡ. 1/220/12077/22.6.2006 
απόφαση της Επιτροπής του άρθρου 2 παρ. 1 της 55/ 
1998 ΠΥΣ, και την υπ’ αριθμ. 32903/22.6.2006 απόφαση 
κατανομής του Υφυπουργού Εσωτερικών Δημόσιας Δι¬ 
οίκησης και Αποκέντρωσης, με τις οποίες εγκρίθηκε 
για ένα έτος η σύναψη σύμβασης μίσθωσης έργου από 
τη Φιλαρμονική-Χορωδία Δήμου Βόρειας Κυνουρίας 
(Ν.Π.Δ.Δ.) με δάσκαλο μουσικής- χορωδίας. 

8. Την από 2.2.2006 βεβαίωση του πληρεξούσιου δικη¬ 
γόρου του νομικού προσώπου από την οποία προκύπτει 
ότι η εν λόγω σύμβαση είναι γνήσια σύμβαση μίσθωσης 
έργου, αποφασίζουμε: 

1. Καθορίζουμε ότι είναι απαραίτητο να απασχοληθεί ένα 
άτομο (δάσκαλος μουσικής-χορωδίας) στη Φιλαρμονική- 
Χορωδία του Δήμου Βόρειας Κυνουρίας, για τη διδασκαλία 
σε μαθητές του τμήματος χορωδίας, την εκμάθηση χορω¬ 
διακών τραγουδιών ύμνων και λοιπά και την προετοιμασία 
και πραγματοποίηση καλλιτεχνικών εμφανίσεων σε εθνι¬ 
κές, θρησκευτικές εορτές και επίσημες δοξολογίες της 
έδρας του Δήμου και των δημοτικών διαμερισμάτων. 

2. Το συνολικό ποσό της αμοιβής ανέρχεται στο ύψος 
των επτά χιλιάδων διακοσίων ΕΥΡΩ (7.200,00 ΕΥΡΩ). 

3. Το παραπάνω έργο δεν ανάγεται στο συνήθη κύκλο 
καθηκόντων των υπηρετούντων στο Νομικό Πρόσωπο 
υπαλλήλων και η κατηγορία και η ειδικότητα αυτών δεν 
επιτρέπει την εκτέλεσή τους απ’ αυτούς. 

4. Το χρονικό διάστημα που απαιτείται για την ολική πα¬ 
ράδοση του έργου ανέρχεται κατ’ ανώτατο όριο στους δώ¬ 
δεκα (12) μήνες σύμφωνα με την απόφαση του διοικητικού 
συμβουλίου αρχομένης της σύμβασης από τη δημοσίευση 
της απόφασης της Γ ενικής Γ ραμματέας της Περιφέρειας 
Πελοποννήσου και την υπογραφή της σύμβασης. Παράτα¬ 
ση του χρόνου παράδοσης του έργου επιτρέπεται χωρίς 
οποιαδήποτε αύξηση της αμοιβής του αναδόχου. Τμηματι- 
κή παράδοση του έργου θα γίνεται κάθε δύο μήνες και η 
αμοιβή θα καταβάλλεται τμηματικά ανά δίμηνο και πάντοτε 
σε συνάρτηση με την πρόοδο του έργου. 

5. Τόπος εκτέλεσης του έργου είναι το Αστρος, έδρα 
του Δήμου Βόρειας Κυνουρίας και το Δημοτικό Διαμέ¬ 
ρισμα Παραλίου Αστρους. 

6. Ο ανάδοχος που θα απασχοληθεί με σύμβαση έρ¬ 
γου, δεν δικαιούται επίδομα εορτών Χριστουγέννων και 
Πάσχα καθώς άδεια και επίδομα αδείας. 

7. Ανανέωση της σύμβασης απαγορεύεται και είναι 
αυτοδικαίως άκυρη. 

8. Ο ανάδοχος θα εισπράττει την αμοιβή του με βάση 
δελτίο παροχής υπηρεσιών θεωρημένου από την οικεία 
Δ.Ο.Υ. και η εκτέλεση του έργου δεν συνδέεται με το 
ωράριο εργασίας των δημοτικών υπηρεσιών. 

9. Από τις διατάξεις της παρούσας απόφασης θα 
προκληθεί δαπάνη (7.200,00) ΕΥΡΩ σε βάρος του προ¬ 
ϋπολογισμού της Φιλαρμονικής-Χορωδίας του Δήμου 
Βόρειας Κυνουρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Ιουνίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

